LADET: Norsk politi har ikke fått én eneste time mer våpentrening etter at Anders Anundsen ladet pistolene i fjor høst. Politidirektøren frykter at økt våpentrening kan ta ressurser fra gata.

– Har man denne, er man godkjent for å bruke våpen. Sånn har det vært hele tida, og sånn er det også med midlertidig bevæpning. Det ligger også en trening i at politiet nå bærer våpen hver dag, sier han.

Ved slutten av studieløpet må politistudentene få våpengodkjenning. Politidirektør Humlegård viser til at det er denne som sørger for at tjenestemennene som nå bærer skarpladde våpen, er kvalifisert.

– Det er de samme kriteriene som ligger til grunn for bruk av våpenet nå som før midlertidig bevæpning ble besluttet, sier emnekontakt for operative disipliner ved PHS til Universitas.

– Vi har en utredning som anbefaler noe mer trening for de operative mannskapene. Det må vi vurdere, men det er også et spørsmål om bruk av ressurser. Å legge til ti timer trening, er hundrevis av årsverk som må tas bort fra gata.

– Vi må vurdere om vi skal trene mer dersom bevæpningen blir ytterligere forlenget, sier han og peker på at treningen bunner ut i et spørsmål om ressurser.

Politidirektør Humlegård sier til Klassekampen at det er stor forskjell på hvordan Forsvaret og politiet opererer. Likevel innrømmer direktøren at han nå vurderer å utvide treningsmengden.

I et intervju med NRK utdyper Mood dette og slår fast at «politiets våpentrening ikke virker tilstrekkelig.»

Dette er femte gang justisministeren forlenger den midlertidige bevæpningen siden den ble innført i november i fjor. Men til tross for at politiet nå går med skarpe patroner i kammeret på sine tjenestevåpen, har ikke den nye praksisen blitt fulgt opp med mer våpentrening.

Væpning kan vare en stund

Justisminister Anders Anundsen kan ikke gi noe klart svar på hvor lenge den midlertidige bevæpningen skal vare. Han presiserer at bevæpningen er et resultat av trusselvurderingene fra Politiets sikkerhetstjeneste (PST) og politiets søknader om bevæpning.

– Det er to hovedelementer i den vurderingen jeg foretar: Det ene er PSTs trusselvurdering, som baserer seg på utviklingen i hendelser og avvergende angrep. Jeg får en oppdatert vurdering før jeg tar en beslutning. Det andre er tiltakene politiet foreslår hver åttende uke.

– Ser du noen prinsipielle problemer ved at en midlertidig bevæpning potensielt kan vare i flere år?

– Det er ikke optimalt, men samtidig er vi nødt til å forholde oss til virkeligheten. Virkeligheten er PSTs sikkerhetsanalyse og tiltakene politiet mener er nødvendige for å sikre deg og meg best mulig mot et angrep.

Anundsen har blitt anklaget for å snikinnføre bevæpning av politiet, til tross for at et flertall på Stortinget er motstandere av dette. Ministeren mener beskyldningene er «politisk spill».

– Jeg forholder meg helt lojalt til Stortingets vedtak. Der slås det fast at vi skal ha et ubevæpnet politi i en normalsituasjon, men at vi i spesielle situasjoner kan ha en midlertidig bevæpning.